CELEX: 32006D0310
Language: el
Date: 2006-04-21 00:00:00
Title: 2006/310/ΕΚ: Απόφαση της Επιτροπής, της  21ης Απριλίου 2006 , για τροποποίηση, με στόχο την προσαρμογή στην τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου σε ό,τι αφορά τις εξαιρέσεις ορισμένων εφαρμογών του μολύβδου  [κοινοποιηθείσα υπό τον αριθμό Ε(2006) 1622]   (Κείμενο που παρουσιάζει ενδιαφέρον για τον ΕΟΧ)

28.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 115/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Απριλίου 2006
   για τροποποίηση, με στόχο την προσαρμογή στην τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου σε ό,τι αφορά τις εξαιρέσεις ορισμένων εφαρμογών του μολύβδου
   [κοινοποιηθείσα υπό τον αριθμό Ε(2006) 1622]
   (Κείμενο που παρουσιάζει ενδιαφέρον για τον ΕΟΧ)
   (2006/310/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Δυνάμει της οδηγίας 2002/95/ΕΚ η Επιτροπή καλείται να αξιολογεί ορισμένες επικίνδυνες ουσίες που απαγορεύονται σύμφωνα με το άρθρο 4 παράγραφος 1 της εν λόγω οδηγίας.
            
         
               (2)
            
            
               Ορισμένα υλικά και κατασκευαστικά στοιχεία που περιέχουν μόλυβδο επιβάλλεται να εξαιρεθούν από την εν λόγω απαγόρευση, δεδομένου ότι η χρήση των ωσάνω επικινδύνων ουσιών στα συγκεκριμένα υλικά και κατασκευαστικά στοιχεία εξακολουθεί να είναι αναπόφευκτη.
            
         
               (3)
            
            
               Ορισμένα υλικά και κατασκευαστικά στοιχεία τα οποία περιέχουν μόλυβδο επιβάλλεται να εξαιρεθούν από την εν λόγω απαγόρευση, δεδομένου ότι οι αρνητικές επιπτώσεις στο περιβάλλον, την υγεία ή/και την ασφάλεια των καταναλωτών λόγω της υποκατάστασης τους ενδέχεται να είναι σημαντικότερες των αντιστοίχων συνεπειών για το περιβάλλον την υγεία ή/και την ασφάλεια των καταναλωτών.
            
         
               (4)
            
            
               Ορισμένες εξαιρέσεις από την απαγόρευση για συγκεκριμένα υλικά ή κατασκευαστικά στοιχεία επιβάλλεται να έχουν περιορισμένο πεδίο εφαρμογής ώστε να επιτευχθεί η σταδιακή κατάργηση αναλόγων επικινδύνων ουσιών στα είδη ηλεκτρικού και ηλεκτρονικού εξοπλισμού από τη στιγμής καταστεί δυνατό να αποφεύγεται η χρήση των εν λόγω ουσιών στις σχετικές εφαρμογές.
            
         
               (5)
            
            
               Σύμφωνα με το άρθρο 5 παράγραφος 1 στοιχείο γ) της οδηγίας 2002/95/ΕΚ κάθε εξαίρεση που αναφέρεται στο παράρτημα επιβάλλεται να καθίσταται αντικείμενο επανεξέτασης τουλάχιστον ανά τετραετία ή τέσσερα χρόνια μετά από την ημερομηνία κατά την οποία το συγκεκριμένο στοιχείο έχει προστεθεί στον κατάλογο, ώστε να εξετάζεται κατά πόσο θα ήταν σκόπιμη η διαγραφή υλικών και κατασκευαστικών στοιχείων ειδών ηλεκτρικού και ηλεκτρονικού εξοπλισμού αφ’ης στιγμής καθίσταται από τεχνική επιστημονική σκοπιά δυνατή η κατάργηση ή η υποκατάστασή τους μέσω σχεδιαστικών αλλαγών ή της αξιοποίησης υλικών και κατασκευαστικών στοιχείων που δεν απαιτούν οιοδήποτε των υλικών ή των ουσιών που αναφέρονται στο άρθρο 4 παράγραφος 1 της εν λόγω οδηγίας, υπό την προϋπόθεση ότι οι αρνητικές επιπτώσεις στο περιβάλλον, την υγεία ή/και την ασφάλεια των καταναλωτών εξαιτίας της υποκατάστασης δεν είναι σημαντικότερες των πιθανών πλεονεκτημάτων αυτών για το περιβάλλον, την υγεία ή/και την ασφάλεια των καταναλωτών.
            
         
               (6)
            
            
               Ως εκ τούτου επιβάλλεται η οδηγία 2002/95/ΕΚ να τροποποιηθεί δεόντως.
            
         
               (7)
            
            
               Σύμφωνα με το άρθρο 5 παράγραφος 2 της οδηγίας 2002/95/ΕΚ η Επιτροπή πραγματοποίησε διαβουλεύσεις με τους παραγωγούς ειδών ηλεκτρικού και ηλεκτρονικού εξοπλισμού, τους φορείς ανακύκλωσης, τους φορείς επεξεργασίας, τις περιβαλλοντικές οργανώσεις και τις ενώσεις εργαζομένων και καταναλωτών.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με την γνώμη της επιτροπής που συγκροτήθηκε με το άρθρο 18 της οδηγίας 75/442/ΕΟΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της οδηγίας 2002/95/ΕΚ τροποποιείται όπως αναφέρεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Απριλίου 2006.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19· οδηγία όπως τροποποιήθηκε τελευταία από την απόφαση 2005/747/ΕΚ της Επιτροπής (ΕΕ L 280 της 25.10.2005, σ. 18).
   
      (2)  ΕΕ L 194 της 25.7.1975, σ. 39· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      Στο παράρτημα της οδηγίας 2002/95/ΕΚ προστίθενται τα ακόλουθα σημεία 16 έως 20:
      
         
                     «16.
                  
                  
                     Μόλυβδος σε ευθείς λαμπτήρες πυράκτωσης με περίβλημα επικαλυμμένο με πυρίτιο.
                  
               
                     17.
                  
                  
                     Αλογονούχος μόλυβδος ως παράγων ακτινοβόλησης σε λαμπτήρες εκκενώσεως υψηλής έντασης (HID) που χρησιμοποιούνται σε επαγγελματικές εφαρμογές της αναπαραγωγραφίας.
                  
               
                     18.
                  
                  
                     Μόλυβδος ως ενεργοποιητής σε φθορίζουσα σκόνη (1 % μόλυβδος κατά βάρος ή μικρότερη περιεκτικότητα) σε λαμπτήρες εκκένωσης εφόσον χρησιμοποιούνται για ηλιοθεραπεία και περιέχουν φωσφορίζουσες ουσίες όπως η BSP (BaSi2O5:Pb) καθώς και στην περίπτωση που χρησιμοποιούνται στους ειδικούς λαμπτήρες των οργάνων αναπαραγωγραφικής εκτύπωσης diazo, τη λιθογραφία, τις παγίδες εντόμων, φωτοχημικές και θεραπευτικές διαδικασίες με φωσφορίζουσες ουσίες όπως η SMS [(Sr,Ba)2MgSi2O7:Pb].
                  
               
                     19.
                  
                  
                     Μόλυβδος με τη μορφή PbBiSn-Hg και PbInSn-Hg σε ειδικές συστάσεις ως κύριο αμάλγαμα και με τη μορφή PbSn-Hg ως επικουρικό αμάλγαμα σε λίαν συνεπτυγμένους λαμπτήρες εξοικονόμησης της ενέργειας (ESL).
                  
               
                     20.
                  
                  
                     Οξείδιο μολύβδου σε γυαλί που χρησιμοποιείται για τη δέσμευση εμπρόσθιων και οπίσθιων υποστρωμάτων σε επίπεδους λαμπτήρες φθορισμού που χρησιμοποιούνται σε οθόνες υγρών κρυστάλλων (LCD).»